**Aiškinamasis raštas**

**PRIE SAVIVALDYBĖS TARYBOS SPRENDIMO PROJEKTO**

**„DĖL KLAIPĖDOS MIESTO SAVIVALDYBĖS TARYBOS 2014 M. GRUODŽIO 18 D. SPRENDIMO NR.T2-319 „dĖL rUDOLFO VALSONOKO ATMINIMO ĮAMŽINIMO KLAIPĖDOJE“ PAKEITIMO“**

**1. Sprendimo projekto esmė, tikslai ir uždaviniai.**

Savivaldybės tarybos prašoma ištaisyti teisininko, žurnalisto, visuomenės veikėjo Rudolfo Valsonoko (1889-1946) atminimo lentos pakabinimo klaidą ir pritarti atminimo lentos pakabinimui ant namo Liepų g. 28 Klaipėdoje.

**2. Projekto rengimo priežastys ir kuo remiantis parengtas sprendimo projektas.**

Žymių žmonių, istorinių datų, įvykių įamžinimo ir gatvių pavadinimų suteikimo komisija (toliau – Komisija), gavusi dr. Vasilijaus Safronovo raštą, 2018-03-21 posėdyje protokolo 2018-03-28 Nr. (20.4)-TAR1-50 nutarimu nutarė, kad R. Valsonoko atminimo lenta pakabinta klaidingu adresu.

Komisija nutarė nukabinti atminimo lentą nuo namo Liepų g. 3 ir pakabinti naują ant namo Liepų g. 28, kuriame R. Valsonokas gyveno 1931-1939 m.

Naujos kadencijos Komisija 2020-12-08 posėdyje priminė, kad R. Valsonoko atminimo lenta neperkabinta (protokolas 2021-01-08 Nr.(20.4)-TAR1-3).

**3. Kokių rezultatų laukiama.**

Bus ištaisyta klaida ir pagaminta nauja Rudolfo Valsonoko atminimo lenta, nes keičiasi atminimo lentos tekstas: R. Valsonokas name Liepų g. 28 gyveno 1931-1939 m., o atminimo lentoje, kuri dabar pakabinta ant namo Liepų g. 3, nurodyta, kad R. Valsonokas ten gyveno 1935-1939 m.

Tikslus naujos Rudolfo Valsonoko atminimo lentos tekstas bus patvirtintas Komisijos posėdyje.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Atminimo lenta bus nukabinta, pagaminta ir pakabinta savivaldybės lėšomis.

**6. Lėšų poreikis sprendimo įgyvendinimui.**

Savivaldybė pirks Rudolfo Valsonoko atminimo lentos nukabinimo nuo Liepų g. 3 namo ir pakabinimo ant namo Liepų g. 28 paslaugas bei atminimo lentos pagaminimo paslaugą pagal savivaldybės turimą tipinį projektą, vadovaujantis Viešųjų pirkimų įstatymu, todėl galutinė kaina šiuo metu yra nežinoma. Pagal tipinį atminimo lentos projektą, kurį savivaldybė įsigijo 2014 m., vienos atminimo lentos pagaminimo kaina yra apie 980 Eur. Galutinę atminimo lentos kainą koreguoja ženklų (raidžių) kiekis ir rinkos pokyčiai.

Kultūros skyrius Kultūros plėtros programos biudžete priemonei „Memorialinių objektų (skulptūrų, atminimo lentelių) pagaminimas, pritvirtinimas ir tvarkymas (restauravimas ir pan.)“ 2021 m. yra suplanavęs 4000 Eur.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, nes ant Liepų g. 3 namo, vietoj nukabintos Rudolfo Valsonoko atminimo lentos, planuojama pakabinti medienos pramoninko, Portugalijos garbės konsulo Lietuvoje Nathano Naftalio (1887-1945) atminimo lentą, kurio atminimo įamžinimui Komisija pritarė 2018-03-21 posėdyje protokolo 2018-03-28 Nr. (20.4)-TAR1-50 nutarimu.

PRIDEDAMA:

1. Žymių žmonių, istorinių datų įvykių įamžinimo ir gatvių pavadinimų Klaipėdos mieste suteikimo tvarkos aprašas, patvirtintas Klaipėdos miesto savivaldybės tarybos 2009 m. lapkričio 26 d. sprendimu Nr. T2-394 (Klaipėdos miesto savivaldybės tarybos 2019 m. gegužės 30 d. sprendimo Nr.T2-164 redakcija), 3 lapai;

2. Klaipėdos miesto savivaldybės tarybos 2014 m. gruodžio 18 d. sprendimas Nr.T2-319 „Dėl Rudolfo Valsonoko atminimo įamžinimo“, 1 lapas;

3. Klaipėdos miesto savivaldybės tarybos sprendimo projekto „Dėl Klaipėdos miesto savivaldybės tarybos 2014 m. gruodžio 18 d. sprendimo Nr.T2-319 „Dėl Rudolfo Valsonoko atminimo įamžinimo Klaipėdoje“ pakeitimo“ lyginamasis variantas, 1 lapas

4. Žymių žmonių, istorinių datų įvykių įamžinimo ir gatvių pavadinimų suteikimo komisijos 2018-03-21 posėdžio protokolo 2018-03-28 Nr.(20.4.)-TAR1-50 išrašas, 2 lapai;

5. Žymių žmonių, istorinių datų įvykių įamžinimo ir gatvių pavadinimų suteikimo komisijos 2020-12-08 posėdžio protokolas 2021-01-08 Nr.(20.4)-TAR1-3 išrašas, 2 lapai;

6. Rudolfo Valsonoko atminimo lentos ant namo Liepų g. 3 Klaipėdoje nuotraukos, 2 lapai.

Kultūros skyriaus vedėja Eglė Deltuvaitė

R. Mažonienė,

2021-09-07